CELEX: 32019D1763
Language: bg
Date: 2019-10-04 00:00:00
Title: Решение (EС) 2019/1763 на Съвета от 4 октомври 2019 година относно позицията, която трябва да се заеме от името на Европейския съюз в рамките на Комисията от технически експерти на Междуправителствената организация за международни железопътни превози (OTIF) по отношение на някои изменения на спецификациите на националните регистри на превозните средства (НРПС) и единните технически предписания — телематичните приложения за товарни превози (ЕДП ТПТП)

24.10.2019   
               
               
                  BG
               
               
                  Официален вестник на Европейския съюз
               
               
                  L 270/79
               
            
         РЕШЕНИЕ (EС) 2019/1763 НА СЪВЕТА
         от 4 октомври 2019 година
         относно позицията, която трябва да се заеме от името на Европейския съюз в рамките на Комисията от технически експерти на Междуправителствената организация за международни железопътни превози (OTIF) по отношение на някои изменения на спецификациите на националните регистри на превозните средства (НРПС) и единните технически предписания — телематичните приложения за товарни превози (ЕДП ТПТП)
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 91 във връзка с член 218, параграф 9 от него,
         като взе предвид предложението на Европейската комисия,
         като има предвид, че:
         
                     (1)
                  
                  
                     Съюзът се присъедини към Конвенцията за международни железопътни превози (наричана по-долу „COTIF“) от 9 май 1980 г., изменена с Протокола от Вилнюс от 3 юни 1999 г., в съответствие с Решение 2013/103/ЕС на Съвета (1).
                  
               
                     (2)
                  
                  
                     Всички държави членки, с изключение на Кипър и Малта, са договарящи се страни по COTIF.
                  
               
                     (3)
                  
                  
                     Член 13 от COTIF предвижда, че функционирането на Междуправителствената организация за международни железопътни превози (OTIF) трябва да бъде обезпечено от Комисията от технически експерти (КТЕ). В съответствие с член 20, параграф 1, буква д) от COTIF и член 13, параграфи 1, 4 и 5 от притурка G (ATMF) към COTIF, КТЕ е компетентна да взема решения за приемането или изменението на спецификациите на националните регистри на превозните средства (НРПС). В съответствие с член 20, параграф 1, буква б) от COTIF и член 6 от притурка F (APTU) към COTIF, КТЕ е компетентна да взема решения за приемането на единни технически предписания за Телематични приложения за товарни превози (ЕДП ТПТП) или на разпоредба за изменение на единно техническо предписание въз основа на притурка F (APTU) и притурка G (ATMF) към COTIF.
                  
               
                     (4)
                  
                  
                     На 12-та си сесия, проведена на 12 и 13 юни 2019 г., КТЕ реши да започне пислена процедура за приемене на изменения на спецификациите на НРПС и допълнение I към ЕДП ТПТП.
                  
               
                     (5)
                  
                  
                     Целта на предложените изменения е привеждането на спецификациите на НРПС и ЕДП ТПТП в съответствие с Решение за изпълнение (ЕС) 2018/1614 (2) на Комисията и Регламент за изпълнение (ЕС) 2019/778 на Комисията (3) съответно.
                  
               
                     (6)
                  
                  
                     Предложените изменения са в съответствие с правото и стратегическите цели на Съюза, тъй като допринасят за привеждането на законодателството на OTIF в съответствие с правото на Съюза, и поради това следва да бъдат подкрепени от Съюза.
                  
               
                     (7)
                  
                  
                     Тъй като предложените изменения ще бъдат обвързващи за Съюза, е целесъобразно да бъде определена позицията, която трябва да се заеме от името на Съюза в рамките на КТЕ,
                  
               ПРИЕ НАСТОЯЩОТО РЕШЕНИЕ:
         
            Член 1
            Позицията, която трябва да се заеме от името на Съюза в рамките на Комисията от технически експерти (КТЕ) на Междуправителствената организация за международни железопътни превози (OTIF) по отношение на измененията на спецификациите на НРПС и на допълнение I към ЕДП ТПТП, е както следва:
            
                        а)
                     
                     
                        да се гласува в подкрепа на предложените от КТЕ изменения на спецификациите на НРПС, както е посочено в работен документ TECH-19001-CTE12-5.1 на КТЕ; и
                     
                  
                        б)
                     
                     
                        да се гласува в подкрепа на предложеното от КТЕ изменение на допълнение I към ЕДП ТПТП, както е посочено в документ TECH-18037-CTE12-5.2. на КТЕ.
                     
                  Позицията, посочена в първа алинея, се изразява от Комисията.
         
         
            Член 2
            След като бъдат приети, решенията на КТЕ се публикуват в Официален вестник на Европейския съюз, като се посочва датата на влизането им в сила.
         
         
            Член 3
            Настоящото решение влиза в сила в деня на приемането му.
         
         
            Съставено в Люксембург на 4 октомври 2019 година.
            
               
                  За Съвета
               
               
                  Председател
               
               K. MIKKONEN
            
         
         
            (1)  Решение 2013/103/ЕС на Съвета от 16 юни 2011 г. за подписване и сключване на Споразумение между Европейския съюз и Междуправителствената организация за международни железопътни превози за присъединяване на Европейския съюз към Конвенцията за международни железопътни превози (COTIF) от 9 май 1980 г., изменена с Протокола от Вилнюс от 3 юни 1999 г. (ОВ L 51, 23.2.2013 г., стр. 1).
         
            (2)  Решение за изпълнение (ЕС) 2018/1614 на Комисията от 25 октомври 2018 г. за определяне на спецификации за регистрите на превозните средства, посочени в член 47 от Директива (ЕС) 2016/797 на Европейския парламент и на Съвета, и за изменение и отмяна на Решение 2007/756/ЕО на Комисията (ОВ L 268, 26.10.2018 г., стр. 53).
         
            (3)  Регламент за изпълнение (ЕС) 2019/778 на Комисията от 16 май 2019 г. за изменение на Регламент (ЕС) № 1305/2014 по отношение на управлението на измененията (ОВ L 139 I, 27.5.2019 г., стр. 356).